open-index/open-wikipedia-markdown huggingface dataset:
קארן פיני

**קארן פיני** (באנגלית: **Karen Jo Pini**; נולדה ב-30 ביולי 1957) היא דוגמנית אוסטרלית, סגנית מיס עולם לשנת 1976.

## ביוגרפיה
פיני נולדה בפרת'. ב-1976 השתתפה לראשונה בתחרות יופי, מיס החוף המערבי שבה זכתה, מה שהוביל אותה להשתתפות מיס חוף אוסטרליה שגם שם לקחה את המקום הראשון, לאחר מכן היא עלתה אוטומטית לתחרות "Quest of Quests", תחרות בה נבחרות נציגות אוסטרליה לתחרויות מיס תבל ומיס עולם, שם היא נבחרה למיס עולם אוסטרליה וכנערת החלומות המוזהבים, היא השתתפה בתחרות מיס עולם שנערכה באותה שנה באלברט הול שם הגיעה למקום השני. לאחר התחרות היא ערכה סיורים ברחבי אנגליה וסקוטלנד.

היא הופיעה חשופת חזה בעיתון סאן והייתה על שער גיליון דצמבר 1977 של מגזין פנטהאוז, ב-1978 חזרה לאוסטרליה שם הופיעה במהדורה הראשונה של מגזין פלייבוי האוסטרלי ונבחרה לנערת החודש, ב-1979 הצטלמה בצרפת ללוח השנה של חברת "Unipart".

ב-1979 הופיעה לראשונה בטלוויזיה בערוץ 9 האוסטרלי שהגישה את הגרלת הלוטו של ניו סאות' ויילס, תפקיד אותו ביצעה עד 1991, מ-1979 עד 1982 שיחקה באופרת הסבון "הרופאים הצעירים", סדרת הדרמה הרפואית הראשונה שנוצרה באוסטרליה העוקבת אחר חייהם של הרופאים והעובדים בבית חולים אוסטרלי שם היא גילמה את האחות שרי אנדרוס. היא גם התארחה מספר פעמים בתוכנית "המופע של פול הוגאן".

## קישורים חיצוניים

קטגוריה:משתתפות בתחרות מיס עולם
קטגוריה:דוגמניות אוסטרליות
קטגוריה:ילידות 1957
קטגוריה:אוסטרלים שנולדו ב-1957
הבעל הנצחי (ספר)

**הבעל הנצחי** (ברוסית Вечный муж) הוא רומן מאת פיודור דוסטויבסקי. העוסק באלמן טרי המגלה שבתו היא פרי אהבה זרה של אשתו המנוחה. הבעל יוצא למסע בו מתעמת עם המאהב ויחד עוסקים במקורה של האהבה בנבכי הנפש הסמויים של האדם. הרומן פורסם לראשונה בשנת 1870 במגזין "Zarya".

הספר תורגם לעברת פעמיים: פעם בקובץ יחד עם "מעשה מגעיל", סיפור נוסף של דוסטויבסקי (2011, הוצאת כרמל), ופעם בהוצאת הקיבוץ המאוחד, לבדו (1973).

## תקציר העלילה
אלכסיי איבנוביץ' ולצ'אנינוב הוא בעל קרקע המתגורר בסנט פטרסבורג ונלחם משפטית על פיסת אדמתו. הוא זוכה לביקור של פאוול פבלוביץ טרסוצקי, מכר ותיק שהתאלמן לאחרונה. ולצ'אנינוב ניהל רומן עם אשתו של טרסוצקי נטליה, והוא מבין שהוא האב הביולוגי של ליזה, בתו בת השמונה של טרסוצקי. ולצ'אנינוב, אשר לא רוצה שביתו הביולוגית תגודל על ידי אלכוהוליסט, דואג להביא את ליזה למשפחה אומנת, שם היא מתה.

לאחר מכן מתכנן טרסוצקי להתחתן עם נדיה, בתו בת ה-15 של זאחליובינין עובד המדינה. היא הבת השישית מתוך שמונה. טרסוצקי לוקח את ולצ'אנינוב איתו לבקר את ארוסתו וקונה לה צמיד. טרסוצקי הופך למושא ללעג על ידי בנותיו של זאחליובינין שנועלות אותו במהלך משחק מחבואים וגנבים. נדיה מביאה את הצמיד לוולצ'אנינוב, ומבקשת ממנו להחזיר אותו לטרסוצקי ולומר לו שהיא לא רוצה להתחתן איתו. נדיה מאורסת בחשאי לאלכסנדר לובוב, נער בן תשע-עשרה.

טרסוצקי מבלה את הלילה בביתו של ולצ'אנינוב ומנסה להרוג אותו עם סכין גילוח. ולצ'אנינוב מצליח להגן על עצמו, ופוצע את ידו השמאלית.

זמן קצר לאחר מכן, כאשר ולצ'נינוב זוכה במשפט על הקרקע, השניים נפגשים שוב בתחנת הרכבת. טרסוצקי נשוי בשנית, כאשר קצין צבא צעיר נוסע יחד איתו ועם אשתו. אשתו החדשה של טרסוצקי מזמינה את ולצ'אנינוב לבקר אותם, אבל טרסוצקי מבקש ממנו להתעלם הזמנה זו. ובזאת הם נפרדים.

## ביקורות
הבעל הנצחי הוא אחד הרומנים הפחות מוכרים של דוסטויבסקי. הנושא של בעל מרומה קל יותר מאשר ברומנים האחרים שלו, אבל כמה מבקרים אומרים שזה הרומן שמדורג גבוה בין עבודותיו בגלל הסגנון והמבנה שלה. אלפרד בם מכנה זאת "אחת היצירות השלמות ביותר של דוסטויבסקי ביחס להרכבה ולהתפתחותה".

## עיבודים
*"הבעל הנצחי" הוצג בהבימה בשנת 1999 בכיכובם של חיים חובה, מיכאל כורש, קרן וולף בעיבוד עדנה שביט ובבימויו של שלמה בר-שביט

## קישורים חיצוניים

## הערות שוליים

קטגוריה:ספרי פיודור דוסטויבסקי
צליל מכוון (תוכנית טלוויזיה)

**צליל מכוון** היא תוכנית מוזיקה ישראלית בהנחיית קובי אוז שבמסגרתה הוא פוגש את גדולי המוזיקה הישראלית במסע אחר שורשי הצליל הישראלי מנקודות מבט שונות: אמונה, הומור, להקות, מחאה, להיטים וקול.

הסדרה שמה דגש באופן על הצליל, ולא רק על הטקסטים של השירים, מתוך תפיסה שמקצב של שיר, ליין גיטרה, הגרוב של הבס או הטאץ' של האקורדיון הם משמעותיים בהחדרה של השיר לקאנון הישראלי. המסע מורכב ממפגשים אישיים של קובי אוז עם האנשים שמאחורי הצלילים. עם נגנים ומפיקים מוזיקליים. זמרים וכותבי מילים, ומוקד השיחה איתם סובב סביב המוזיקה.

## ראו גם
* 70 פנים
* מבט לאחור

## קישורים חיצוניים

* אתר התוכנית
* 
* 
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:כאן 11: תוכניות וסדרות
יחסי אינדונזיה–אלג'יריה

**יחסי אינדונזיה–אלג'יריה** (באינדונזית: **Hubungan Aljazair dengan Indonesia**, בערבית: **العلاقات الجزائرية الإندونيسية**) הם היחסים הדיפלומטיים בין **[[אינדונזיה|רפובליקת אינדונזיה]]** ובין **[[הרפובליקה האלג'יראית הדמוקרטית העממית]]**. שתי המדינות הן חברות בארגון המדינות הבלתי-מזדהות.

## היסטוריה
אינדונזיה הייתה אחת מהמדינות שתמכה בעצמאות אלג'יריה. אינדונזיה הייתה פעילה במאבק ובוועדה לעצמאות המדינה. בשנת 1955, ממשלת אינדונזיה ארגנה את כנס אסיה-אפריקה וקראה לאלג'יריה אף על היותה מושבה צרפתית. מיד לאחר שאלג'יריה קיבלה את עצמאותה מצרפת ב-5 ביולי 1962, אינדונזיה הייתה אחת מהמדינות הראשונות שהכירו בעצמאות אלג'יריה. בשנת 1963, נפתחה השגרירות האינדונזית באלג'יר, וזו הייתה אחת מהשגרירויות הראשונות שהוקמו בעיר.

## יחסים כלכליים

* בשנת 2016, שווי הסחורה שיוצאה מאינדונזיה לאלג'יריה הייתה 249 מיליון דולר אמריקאי והיא כללה שמן קוקוס, שמן דקלים, מרגרינה, קפה, סבון ועוד. באותה שנה, שווי הסחורה שיוצאה מאלג'יריה לאינדונזיה הייתה 354 מיליון דולר אמריקאי והיא כללה נפט גולמי ועוד.
* בשנת 2015, שווי הסחורה שיוצאה מאינדונזיה לאלג'יריה הייתה 221 מיליון דולר אמריקאי והיא כללה מחשבים, גומי, שמן דקלים, קפה ועוד. באותה שנה, שווי הסחורה שיוצאה מאלג'יריה לאינדונזיה הייתה 272 מיליון דולר אמריקאי והיא כללה בעיקר נפט גולמי.

## ייצוג

* אלג'יריה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת באלג'יריה על ידי שגרירות שהיא מחזיקה באלג'יר, בירת אלג'יריה.

## הערות שוליים

קטגוריה:ערכים ללא קטגוריות פיזיות - יחסי חוץ
ולדימיר גורביץ'

**ולדימיר גורביץ**' (ברוסית: **Владимир Гуревич**) (נולד ב-4 באוגוסט 1959 בלוהנסק (ברית המועצות, כיום באוקראינה) הוא שחמטאי סובייטי-יהודי-אוקראיני בדרגת רב-אמן.

אינו פעיל מ-2024.

## ביוגרפיה
ולדימיר גורביץ' נולד בלוהנסק. לאחר התפרקות ברית המועצות הוא החל להשתתף בתחרויות בינלאומיות.

בשנת 1998 הוענקה לגורביץ' דרגת רב-אמן.

בשנים 1993–2002 הוא היה חבר נבחרת המועדון המקומי באליפות אירופה למועדונים ובאליפות אוקראינה למועדונים (רוב התקופה לצד חברו אלכסנדר שניידר). בשנת 1994 הם זכו במקום השלישי. באותה תקופה זה היה המועדון החזק באוקראינה שזכה 7 פעמים באליפות המדינה למועדונים.

בשנים אחרונות מתגורר בגרמניה. בין היתר עוסק באימון ילדים במועדון "מכבי יוגנד" בפרנקפורט. באליפות גרמניה למועדונים הוא משחק במועדון SV 1920 Hofheim לצד גנדי גינזבורג שגם גדל בלוגנסק.

## קישורים חיצוניים

קטגוריה:שחמטאים יהודים אוקראינים
קטגוריה:שחמטאים יהודים סובייטים
קטגוריה:רבי-אמנים אוקראינים
קטגוריה:רבי-אמנים יהודים
קטגוריה:אוקראינים שנולדו ב-1959
יחסי אינדונזיה–טורקיה

**יחסי אינדונזיה–טורקיה** (באינדונזית: **Hubungan Indonesia dengan Turki**, בטורקית: **Endonezya-Türkiye ilişkileri**) הם היחסים הדיפלומטיים בין **[[אינדונזיה|רפובליקת אינדונזיה]]** ובין **[[הרפובליקה הטורקית]]**.

## היסטוריה
היחסים בין האינדונזיה לטורקיה הם יחסים היסטוריים שהחלו עוד במאה ה-12, כאשר חכמי האסלאם הטורקים שביקרו באינדונזיה באותה תקופה, מילאו תפקיד חשוב בהתפשטות האסלאם באזור. כיום, אינדונזיה היא המדינה המוסלמית המאוכלסת ביותר בעולם.

טורקיה הייתה אחת מהמדינות הראשונות שהכירו באינדונזיה ב-1949. השגרירות הטורקית בג'קרטה נפתחה ב-10 באפריל 1957. מאז 2004, היחסים בין המדינות התפתחו ונשארו טובים. בשנת 2011, המדינות העלו את יחסיהן לשותפות אסטרטגית. טורקיה ואינדונזיה משתפות פעולה במספר ארגונים בינלאומיים כולל האו"ם. כמו כן, טורקיה נטלה חלק פעיל באיגוד מדינות דרום-מזרח אסיה.

אוכלוסיית האינדונזים בטורקיה מוערכת בכ-2,400 אינדונזים. לעומת זאת, אוכלוסיית הטורקים באינדונזיה מוערכת בכ-400 טורקים. בשנים 2017-2018, טורקיה סיפקה 65 מלגות לסטודנטים באינדונזיה.

## יחסים כלכליים

* בשנת 2016, שווי הסחורה שיוצאה מאינדונזיה לטורקיה הייתה 1.49 מיליארד דולר אמריקאי והיא כללה חוטים סינתטיים, שמן דקלים, קוקוס, מרגרינה, גומי, סבון ועוד. באותה שנה, שווי הסחורה שיוצאה מטורקיה לאינדונזיה הייתה 386 מיליון דולר אמריקאי והיא כללה לוחות בקרה חשמליים, קמח חיטה, טבק מעובד ועוד.
* בשנת 2015, שווי הסחורה שיוצאה מאינדונזיה לטורקיה הייתה 1.59 מיליארד דולר אמריקאי והיא כללה גומי, לוחות בקרה חשמליים, נייר מצופה, כותנה גולמית ועוד. באותה שנה, שווי הסחורה שיוצאה מטורקיה לאינדונזיה הייתה 192 מיליון דולר אמריקאי והיא כללה טבק מעובד, שסתומים, טלפונים ועוד.

## ייצוג

* טורקיה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בטורקיה על ידי שגרירות שהיא מחזיקה באנקרה, בירת טורקיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Henipavirus

***Henipavirus*** הוא שמו של נגיף RNA ממשפחת Paramyxoviridae המתאפיינים בגנום ארוך. לו חמישה מינים:
**Cedar henipavirus*
**Ghanaian bat henipavirus*
*נגיף הנדרה *Hendra henipavirus*
**Mojiang henipavirus*
* *Nipah henipavirus* - **ניפה** (בקיצור NIV) קטלני, אשר נפוץ בדרום-מזרח אסיה.
הנגיפים חיים בעטלפי פירות (שועל-מעופף ומספר מיני עטלפים אוכלי חרקים).

## נגיף הניפה
הנגיף נקרא על שמו של המקום, שבו הוא התגלה, בקמפונג סונגאי ניפה שבמלזיה. ניפה התגלה לראשונה בשנת 1999.
מקור ההדבקות הוא באכילת מזון נגוע, שזוהם על ידי עטלפי פירות. הנגיף מדבק גם בין בני אדם, בעיקר בסביבה כמו בית חולים, שבה יש חשיפה לנוזלי גוף מדבקים.

על פי נתוני משרד החקלאות, מספטמבר 1998 עד אפריל 1999 נפגעו 265 אנשים מהנגיף, מתוכם 105 נפטרו מהמחלה.

על פי נתוני הקואליציה לחידושים ומוכנות נגד מגפות, שהתכנסה במסגרת הפורום הכלכלי העולמי, 196 בני אדם מתו כתוצאה מהנגיף מאז שנת 2001 ועד לשנת 2017.

במהלך חודש מאי 2018 דווח בהודו על מספר מקרים, בהם אנשים נדבקו מהנגיף ומתו. ארגון הבריאות העולמי שם את הנגיף בקדמת המחקר המדעי שלו והזהיר מפריצת מגפה.

## קישורים חיצוניים

* קטגוריית :"ניפה" באתר ארגון הבריאות העולמי

## הערות שוליים

קטגוריה:נגיפי RNA
אלכסנדר צ'רנין

**אלכסנדר צ'רנין** (ברוסית: **Александр Чернин**; נולד ב-6 במרץ 1960, חרקוב, ברית המועצות (כיום אוקראינה)) הוא שחמטאי יהודי-אוקראיני-הונגרי בדרגת רב-אמן. משנת 1992 הוא בעל אזרחות הונגרית.

## ביוגרפיה
אלכסנדר צ'רנין נולד בחרקוב. בשנת 1979 באליפות העולם לנוער הוא סיים במקום השני. הוא זכה באליפות אירופה לנוער של שנת 1980. החל משנת 1985 הוא היה משתתף באליפות ברית המועצות בשחמט ובשנת 1985 זכה במקום השני (ניצח את מיכאיל גורביץ' לאחר משחק נוסף). בשנת 1985 צ'רנין השתתף בתחרות בינאזורית (שלב מתקדם של העפלה למשחק על התואר מול אלוף העולם) וסיים אותו במקומות 4–5. כתוצאה מכך הוא העפיל לתחרות המועמדים אותה סיים במקומות 8–9.

בשנת 1985 הוענקה לצ'רנין דרגת רב-אמן.

צ'רנוב היה חבר בנבחרת ברית המועצות שזכתה באליפות העולם בשחמט לנבחרות בשנת 1985 (זכה גם במדליה אישית). בשנות ה-80 של המאה ה-20 צ'רנין ניצח במספר תחרויות בינלאומיות. בשנת 1990 הוא ניצח בתחרות השחמט בדורטמונד.

לאחר התפרקות ברית המועצות צ'רנין היגר להונגריה. הוא היה חבר נבחרת הונגריה באולימפיאדת השחמט ובאליפות אירופה לנבחרות. צ'רנין זכה גם באליפות הונגריה בשחמט.

החל מתחילת המאה ה-21 צ'רנין מתרכז בעיקר מאימון, בין תלמידיו היה פביאנו קרואנה.

צ'רנין כתב מספר ספרי שחמט (בחלקו תוך שיתוף פעולה עם לב אלבורט).

## אלכסנדר צ'רנין ב[[אולימפיאדת השחמט]]
בין השנים 1994 ל-1996 השתתף צ'רנין ב-2 אולימפיאדות שחמט:

## קישורים חיצוניים

## הערות שוליים

קטגוריה:שחמטאים יהודים הונגרים
קטגוריה:שחמטאים יהודים סובייטים
קטגוריה:רבי-אמנים הונגרים
קטגוריה:רבי-אמנים אוקראינים
קטגוריה:אלופי הונגריה בשחמט
קטגוריה:מחברי ספרי שחמט ישראלים
קטגוריה:ילידי 1960
פרוספקציה

ממוזער|מכוש חיפוש. משמש לשבירת משטחים סלעיים.
**פְּרוֹסְפֶקְצְיָה** היא, השלב הראשון בניתוח גאולוגי של תא שטח חדש, בו מתבצע חיפוש פיזי אחר מינרלים, מאובנים, מתכות יקרות ומחצבים נוספים.

פרוספקציה היא גרסה מדודה ומצומצמת של התהליך המלא של חיפוש אחר מינרלים, שלרוב מתבצע באופן מאורגן ומצריך מאמצים ומשאבים רבים המושקעים על ידי חברות מסחריות גדולות המחפשות מחצבים.

בניגוד לדרך המסחרית, פרוספקציה נעשית לרוב בהליכה או ברכיבה על סוס וכוללת פעולות של סינון בעזרת קערה וכלים מתאימים וביצוע מחקר אחר מחשוף הסלעים (החלקים החשופים של הסלעים) במטרה למצוא סימן לקיום מינרלים. מכושי חיפוש משמשים לגירוד סלעים לצורך בדיקת דגימות קטנות.

באזורים מסוימים, הפרוספקטור (האדם המחפש אחר מחצבים יקרים הנמצאים בטבע) חייב להצהיר על פעולותיו בטרם ביצוע תהליך הפרוספקציה, זאת על ידי הקמת עמדות עם כרזות מתאימות בארבע הפינות של השטח הרצוי המצהירות על כוונותיו לפני שהוא לוקח דגימות. אין דרישה כזאת בכל מקום.

## שיטות היסטוריות
השיטות המסורתיות כוללות סריקה בכפרים, קרקעית נחלים, קווי רכס וגבעות, לרוב בכריעה על הידיים והברכיים תוך חיפוש אחר סימני מינרלים במחשופי סלעים.

ברגע שיש היתכנות לקיום מינרלים באזור, מתחילה העבודה האינטנסיבית הכוללת אתי חפירה, מסננות, תעלות מים וסכרים.

במקרה של זהב, זרמי המים יועברו דרך כלים מתאימים, בהם יתבצע תהליך של סינון בו המים יאפשרו לזהב (הכבד) לשקוע ולשאר העפר והחול לצוף ולהישפך חזרה אל הנהר, מה שיאפשר לאסוף את הזהב שנשאר.

במקרה של מתכות זולות, תבוצע פעולת החציבה בידיים ובמהלכה תופרד המתכת מהסלע.

## קישורים חיצוניים
* 

קטגוריה:כרייה
ורה קונסטנטינובנה, הנסיכה הגדולה של רוסיה

**ורה קונסטנטינובנה, הנסיכה הגדולה של רוסיה** (ברוסית: **Вера Константиновна**; 16 בפברואר 1854 - 11 באפריל 1912, הייתה בתו של קונסטנטין ניקולאייביץ', הנסיך הגדול של רוסיה ואשתו של אויגן, דוכס וירטמברג.

## ביוגרפיה
הנסיכה ורה קונסטנטינובנה נולדה ב-16 בפברואר 1854 בסנקט פטרבורג, לקונסטנטין ניקולאייביץ', הנסיך הגדול של רוסיה, בנו השני של ניקולאי הראשון, קיסר רוסיה, ולאלכסנדרה, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג. בשנת 1861 עברה משפחתה לוורשה, שם מונה אביה למושל פולין, ובשנת 1863 נשלחה ורה לדודיה קרל, נסיך הכתר של וירטמברג ואולגה ניקולאייבנה, הנסיכה הגדולה של רוסיה, בשל התקפי הזעם האלימים שהיו לה, ובשנת 1870 הם אימצו אותה רשמית כבתם.

ב-4 במאי 1874 התחתנה ורה עם אויגן, דוכס וירטמברג, ממנו נולדו לה 3 ילדים. בשנת 1877 מת בעלה במפתיע, אולם ורה החליטה להמשיך להתגורר בווירטמברג. בשל קוצר הראייה הקיצוני שהיה לה הסתובבה ורה בקביעות עם משקפיים עגולים, שהפכו לבדיחה בקרב בני משפחתה. ורה אהדה את התרבות והמורשת הגרמנית, ובשנת 1909 אף המירה את דתה ללותרניזם. באוקטובר 1911 היא סבלה משבץ מוחי, וב-11 באפריל 1912 היא מתה בשטוטגרט כתוצאה מאי ספיקת כליות.

## משפחתה
ב-4 במאי 1874 התחתנה ורה עם אויגן, דוכס וירטמברג, ממנו נולדו לה 3 ילדים:
* קרל אויגן, דוכס וירטמברג (1875)
* אלזה, דוכסית וירטמברג (1936-1876), התחתנה עם אלברכט, נסיך שאומבורג-ליפה
* אולגה, דוכסית וירטמברג (1932-1876), התחתנה עם מקסימיליאן, נסיך שאומבורג-ליפה

## אילן יוחסין

## קישורים חיצוניים

קטגוריה:שושלת רומנוב
קטגוריה:נסיכות רוסיות
קטגוריה:ילידות 1854
קטגוריה:רוסים שנולדו ב-1854
קטגוריה:נפטרות ב-1912
קטגוריה:רוסים שנפטרו ב-1912
בתוך נייר עיתון

**בתוך נייר עיתון** הוא שיר עברי של להקת טיפקס משנת 1992. מילות השיר נכתבו על ידי סולן הלהקה, קובי אוז, ללחן מרוקאי עממי, והוא נחשב לאחד מלהיטיה הגדולים.

## רקע
השיר יצא לאור בשנת 1993 ונכלל באלבומה השני של טיפקס, "האחרון בעשירון התחתון". מילות השיר נכתבו ללחן מרוקאי עממי. אוז, שעבד בעברו כקלידן עם להקת שפתיים, חיבר את המילים לקטע ממחרוזת שירים במרוקאית שנקראה "ווחא תמשי לשפיטר" בביצועה של להקת שפתיים. "בתוך נייר עיתון" נחשב לאחד מלהיטיה הגדולים של הלהקה. לדברי קובי אוז, כשיצא השיר הוא לא זכה להשמעות רבות ברדיו; רק כעבור כמה חודשים, לאחר שהלהקה הוציאה וידאו קליפ לשיר, הוא שודר פעמים רבות בשידורי הניסיון של ערוץ 2 והפך ללהיט ומאוחר יותר משרד החינוך הכניס את השיר לתוכנית הלימודים השנתית בשיעורי ספרות וחינוך.

השיר מתאר מציאות של עוני ואנשים שהחברה מתעלמת מהם, והם הופכים לנתונים בסטטיסטיקה שמופיעה בעיתונים. אף שמילות השיר הן מילות מחאה, מנגינת השיר רקידה ושמחה.

אוז סיפר על השיר: 

את וידאו הקליפ לשיר ביימו בועז ויורם טל. בחלקו הוא צולם בשחור-לבן.

## גרסאות כיסוי
בשנת 2004 ביצעו צביקה הדר, אתי וקנין, חנה גור והראל מויאל גרסת כיסוי לשיר במסגרת התכנית "כוכב נולד" (ובהמשך ביצע הראל מויאל בהופעותיו את השיר).

בשנת 2018 ביצעו השחקן אריק משעלי והזמר הראל מויאל במסגרת התכנית דידי בשישי.

במרץ 2021 ביצע צוות השחקנים של "זהו זה" גרסת כיסוי לשיר במסגרת הביצוע השבועי לשיר ישראלי מוכר.

## משתתפי השיר
**חברי טיפקס:**
* קובי אוז: שירה, קולות, קלידים
* רמי יוסיפוב: גיטרה אקוסטית, גיטרה חשמלית, מנדולינה, קולות
* גל פרמן: גיטרה בס

**אורחים:**
* אלי אוליאל: תופים
* אילן לקפיש: אקורדיון
* אבינועם מרטון ופזית נוני: קולות
* שמוליק נויפלד: הפקת שירה

## קישורים חיצוניים

* 

## הערות שוליים

קטגוריה:שירי 1993
קטגוריה:סינגלים מ-1993
קטגוריה:שירי טיפקס
קטגוריה:שירים בעברית
קטגוריה:שירי מחאה בעברית
קטגוריה:ריקודי עם בישראל: שירים
יחסי אינדונזיה–ירדן

**יחסי אינדונזיה–ירדן** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[ירדן|ממלכת ירדן]]**.
## היסטוריה
היחסים הדיפלומטיים בין המדינות כוננו בשנת 1950. מאז, המדינות מקיימות מערכת יחסים חמה שכוללת מגוון שיתופי פעולה בתחומי המסחר והכלכלה. בחודש יוני 2009, ממשלת אינדונזיה וירדן חתמו על הסכם בדבר מהגרי העבודה בירדן. ישנם כ-30 אלף מהגרי עבודה העובדים במגזר הפורמלי והבלתי פורמלי בירדן.

המלך עבדאללה בן אל חוסיין ביקר בג'קרטה ב-26 בפברואר 2014, שם נפגש עם נשיא אינדונזיה. במהלך המפגש, שתי המדינות הביעו עניין בשיתוף פעולה בתעשייה הביטחונית.

## יחסים כלכליים

* בשנת 2016, שווי הסחורה שיוצאה מאינדונזיה לירדן הייתה 115 מיליון דולר אמריקאי והיא כללה עץ לבוד, פסטה, שמן דקלים ועוד. באותה שנה, שווי הסחורה שיוצאה מירדן לאינדונזיה הייתה 258 מיליון דולר אמריקאי והיא כללה דשני אשלגן ופוספטים.
* בשנת 2015, שווי הסחורה שיוצאה מאינדונזיה לירדן הייתה 94.1 מיליון דולר אמריקאי והיא כללה עץ לבוד, מרגרינה, סבון, מכוניות ועוד. באותה שנה, שווי הסחורה שיוצאה מירדן לאינדונזיה הייתה 139 מיליון דולר אמריקאי והיא כללה בעיקר פוספטים.

## ייצוג

* אינדונזיה מיוצגת בירדן על ידי שגרירות שהיא מחזיקה בעמאן, בירת ירדן.
* ירדן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

## הערות שוליים

קטגוריה:ערכים ללא קטגוריות פיזיות - יחסי חוץ
אויגן, דוכס וירטמברג (1846–1877)

**אויגן, דוכס וירטמברג** (בגרמנית: **Eugen Herzog von Württemberg**; 20 באוגוסט 1846 – 27 בינואר 1877), היה נסיך גרמני מבית וירטמברג.

## ביוגרפיה
אויגן נולד ב-20 באוגוסט 1846 בביקבורג, לאויגן, דוכס וירטמברג ולמתילדה, נסיכת שאומבורג-ליפה, בתם של גאורג וילהלם, נסיך שאומבורג-ליפה ואידה, נסיכת ולדק ופירמונט. אויגן גדל בבאד קרלסרוהה, ולאחר מכן למד באוניברסיטת טיבינגן.

בשנת 1866 התגייס אויגן לצבא ממלכת וירטמברג ושירת ברגימנט הפרשים ה-3, ואף לחם עמו במהלך מלחמת אוסטריה–פרוסיה. לאחר מכן הוא שהה תקופה בפריז יחד עם דודו וילהלם, דוכס וירטמברג, ובין השנים 1868–1869 הוא ביקר בארצות הברית. במהלך מלחמת צרפת–פרוסיה לחם אויגן בקרבות השונים, ובשנת 1871 הועלה לדרגת ריטמייסר. בשנת 1874 הוא הועלה לדרגת מיור, ובשנת 1876 מונה למפקד גדוד ברגימנט ההוסארים ה-11 (וסטפאליה ה-2) בדיסלדורף. ב-27 בינואר 1877 מת אויגן במפתיע, ובעת מותו היה השני בסדר הירושה לממלכת וירטמברג, לאחר וילהלם, נסיך הכתר של וירטמברג.

## משפחתו
ב-15 ביולי 1843 התחתן אויגן עם ורה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג, ממנה נולדו לו 3 ילדים:
* קרל אויגן, דוכס וירטמברג (1875)
* אלזה, דוכסית וירטמברג (1936-1876), התחתנה עם אלברכט, נסיך שאומבורג-ליפה
* אולגה, דוכסית וירטמברג (1932-1876), התחתנה עם מקסימיליאן, נסיך שאומבורג-ליפה

## אילן יוחסין

## קישורים חיצוניים

* אויגן, דוכס וירטמברג

קטגוריה:בית וירטמברג
קטגוריה:דוכסי וירטמברג
קטגוריה:גרמנים שנולדו ב-1846
קטגוריה:גרמנים שנפטרו ב-1877
קטגוריה:חברי הבית העליון של הלנדטאג של פרוסיה
יחסי אוסטרליה – קוריאה הצפונית

**יחסי אוסטרליה–קוריאה הצפונית** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[קוריאה הצפונית|הרפובליקה הדמוקרטית העממית של קוריאה]]**.

## סקירה כללית
אוסטרליה וקוריאה הצפונית כוננו את יחסיהן בשנת 1974. קוריאה הצפונית פתחה את שגרירותה בקנברה, אוסטרליה בדצמבר 1974, ואוסטרליה פתחה את שגרירותה בפיונגיאנג ב-30 באפריל 1975. היחסים בין שתי המדינות נותקו על ידי קוריאה הצפונית, שנה בלבד לאחר שכוננו, על ידי קוריאה הצפונית. היא החזירה את צוות השגרירות שיושב באוסטרליה וסילקה את כל האוסטרלים שיושבים בפיונגיאנג.

החל משנת 1975 עד לשנות התשעים המוקדמות, ניהלה אוסטרליה עם קוריאה הצפונית יחסים מוגבלים בלבד. אפילו היחסים המוגבלים שהיו בין שתי המדינות נותקו ב-1993 לאחר המשבר האטומי שהיה בחצי האי הקוריאנה באותה השנה. היחסים חודשו בשנות התשעים המאוחרות לאחר סדרת פגשות חסויה ולא רשמית. הביקורים הרשמיים הראשונים בין שתי המדינות התנהלו באותן השנים - שנות התשעים המאוחרות.

כיום מנהלת אוסטרליה קו אנטי צפון-קוריאני בהצבעות ובדיונים באומות המאוחדות עקב ההפרה הבוטה של זכויות האדם שנעשית בקוריאה. עם זאת, שתי המדינות שמרו על קשריהן הרשמיים.

## ייצוג
[250px|ממוזער|שמאל|השגרירות הצפון-קוריאנית הסגורה ב[קנברה, אוסטרליה]]
* קוריאה הצפונית יוצגה בעבר באוסטרליה בדרג השגרירות באמצעות שגרירות שהיא החזיקה בקנברה, בירת המדינה. השגרירות נסגרה בשנת 2008 ומאז מיוצגת המדינה באוסטרליה באמצעות שגרירותה המצויה בג'קרטה, בירת אינדונזיה.
* אוסטרליה אינה מיוצגת בקוריאה הצפונית באף דרג, הן בדרג השגרירות והן בדרג הקונסולרי. השגרירות המייצגת שלה בקוריאה הצפונית היא זו המצויה בסיאול, בירת קוריאה הדרומית.

## קישורים חיצוניים

* Democratic People's Republic of Korea (North Korea) country brief, מחלקת החוץ והסחר של הקהילייה של אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
חצי האי ברמל

**חצי האי ברמל** (באנגלית: **Bermel Peninsula**) הוא חצי אי הררי הממוקם בין מפרץ סולברג ומפרצון מובילאויל בחוף באומן בארץ גרהאם שבאנטארקטיקה.

חצי האי מתנשא לגובה של 1,670 מטרים מעל פני הים (בפסגות בואודיץ').

בחצי האי מצויות פסגת יול, הר וילסון, פסגת קמפבל, נקודת וסקונטי, מעבר וילסון, פסגות רוק פייל, מצוק מיודה ונקודת רוק פייל.

## היסטוריה

חצי האי צולם ונחקר מן האוויר על ידי סר יוברט וילקינס בשנת 1928, ועל ידי לינקולן אלזוורת' בשנת 1935.

חצי האי מופה על ידי ו. ל. ג. ג'וארג בשנת 1937, בהתבסס על התצלומים שצילם אלזוורת'. במסגרת התוכנית האנטארקטית של ארצות הברית נסקר ומופה חצי האי (באמצעות סקרי שטח) בין השנים 1939–1941.

משלחת החקר קראה לאזור "ערמת הסלעים" ("The Rock Pile" או "Rock Pile Point" - "רוק פייל") בשל צורת הפסגות. בשנת 1947 אישרה הוועדה המייעצת לשמות אנטארקטיים את השם כשם רשמי וקראה לחצי האי "חצי האי רוק פייל". לימים בוטלה ההחלטה, וחצי האי נותר בלא שם עד שנת 1993, עת שהוועדה המייעצת לשמות אנטארקטיים של בריטניה הציעה לקרוא לאי על שם פיטר פ. ברמל (Peter F. Bermel), חבר הוועדה המייעצת לשמות אנטארקטיים של ארצות הברית (כיהן כחבר בין השנים 1979–1994), שהיה יו"ר הוועדה המייעצת לשמות אנטארקטיים באותה עת (כיהן כיו"ר בין השנים 1993–1994).

## קישורים חיצוניים
* חצי האי ברמל באתר הסקר הגאולוגי של ארצות הברית
* תחזית מזג אוויר עדכנית עבור חצי האי ברמל לפי גבהים
* שעות זריחת ושקיעת השמש והירח בחצי האי ברמל

## הערות שוליים

ברמל
ברמל
קטגוריה:ערכים עם קואורדינטות
יחסי אינדונזיה–כווית

**יחסי אינדונזיה–כווית** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[כווית|מדינת כווית]]**.

## סקירה כללית
היחסים הדיפלומטיים הרשמיים בין אינדונזיה לכווית כוננו ב-28 בפברואר 1968. היחסים בין המדינות מבוססים בעיקר על תחומי הכלכלה והמסחר ובעיקר בתחום האנרגיה ומשאבי האנוש. שתי המדינות חברות בארגון לשיתוף הפעולה האסלאמי וארגון המדינות הבלתי-מזדהות. ב29-30 באפריל 2006, נשיא אינדונזיה ביקר בכווית וזכה לביקורו של ראש ממשלת כווית,

בשנת 2012, אוכלוסיית העובדים המהגרים מאינדונזיה שעובדים בכווית הוערכה בכ-16,574.

## יחסים כלכליים

* בשנת 2016, שווי הסחורה שיוצאה מאינדונזיה לכווית הייתה 204 מיליון אמריקאי והיא כללה עץ לבוד, מכוניות, פירות טרופים ועוד. באותה שנה, שווי הסחורה שיוצאה מכווית לאינדונזיה הייתה 303 מיליון דולר אמריקאי והיא כללה גזי נפט, פוספטים, נפט מזוקק ועוד.
* בשנת 2015, שווי הסחורה שיוצאה מאינדונזיה לכווית הייתה 233 מיליון דולר אמריקאי והיא כללה מכוניות, נייר מצופה, מחשבים ועוד. באותה שנה, שווי הסחורה שיוצאה מכווית לאינדונזיה הייתה 126 מיליון דולר אמריקאי והיא כללה מוצרי פוספטים ועוד.

## ייצוג

* כווית מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בכווית על ידי שגרירות שהיא מחזיקה בצפת.

## הערות שוליים

קטגוריה:ערכים ללא קטגוריות פיזיות - יחסי חוץ
אויגן, דוכס וירטמברג (1788–1857)

**אויגן, דוכס וירטמברג** (בגרמנית: **Eugen Herzog von Württemberg**; 8 בינואר 1788 - 16 בספטמבר 1857), היה נסיך גרמני מבית וירטמברג.

## ביוגרפיה
אויגן נולד ב-8 בינואר 1788 בעיר אלס שבתחומי ממלכת פרוסיה, לאויגן, דוכס וירטמברג ולואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לובנשטיין. בצעירותו הוא עבר להתגורר ברוסיה, ואף התגייס לצבא האימפריה הרוסית, וטיפח בו קריירה מרשימה.

בשנת 1805 הוא כבר הועלה לדרגת גנרל, ובשנים 1806–1807 הוא לחם נגד הצרפתים במזרח פרוסיה, ובשנת 1810 במערכה כנגד האימפריה העות'מאנית. בשנת 1812 הוא היה מפקד הדיוויזיה ה-4 בקורפוס ה-2 תחת פיקודו של מיכאיל ברקלאי דה טולי, ובמהלך הפלישה הצרפתית לרוסיה הוא לחם בקרבות בורודינו וקרסנוי. במהלך מלחמת הקואליציה השישית הוא נלחם בקרבות ליצן, באוצן, דרזדן ולייפציג.

בשנת 1828 הוא פיקד על הקורפוס הרוסי ה-7 במלחמת רוסיה-טורקיה (1828-1829), ולאחר חוזה אדריאנופול פרש מהצבא.

ב-16 בספטמבר 1857 מת אויגן בבאד קרלסרוהה, והוא בן 69 שנים.

## משפחתו
ב-21 בינואר 1817 התחתן אויגן עם מתילדה, נסיכת ולדק ופירמונט, בתם של גאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, ממנה נולדו לו 3 ילדים:
* מריה, דוכסית וירטמברג (1818–1888), התחתנה עם קרל השני, רוזן הסן-פיליפסטאל
* אויגן, דוכס וירטמברג (1820–1875), התחתן עם מתילדה, נסיכת שאומבורג-ליפה
* וילהלם אלכסנדר, דוכס וירטמברג (1825)

בשנת 1827 התחתן אויגן עם הלנה, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו 3 ילדים:
* וילהלם, דוכס וירטמברג (1828–1896)
* אלכסנדרינה מתילדה, דוכסית וירטמברג (1829–1913)
* ניקולאס, דוכס וירטמברג (1833–1903), התחתן עם וילהלמינה, דוכסית וירטמברג
* אגנס, דוכסית וירטמברג (1835–1886), התחתנה עם היינריך הארבעה עשר, נסיך רויס הקו הצעיר

## אילן יוחסין

## קישורים חיצוניים

קטגוריה:בית וירטמברג
קטגוריה:דוכסי וירטמברג
קטגוריה:גנרלים בצבא האימפריה הרוסית
קטגוריה:מלחמת רוסיה–צרפת (1812): אישים
קטגוריה:חברי הבית העליון של הלנדטאג של פרוסיה
קטגוריה:אבירי מסדר העיט השחור
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור גיאורגי הקדוש
קטגוריה:מעוטרי אות מסדר העיט האדום
קטגוריה:מעוטרי עיטור ולדימיר הקדוש
קטגוריה:מעוטרי אות מסדר הבז הלבן
קטגוריה:גרמנים שנולדו ב-1787
קטגוריה:גרמנים שנפטרו ב-1857
הר פאוול (קולורדו)

**הר פאוול** (באנגלית: **Mount Powell**) הוא ההר גבוה ברכס גור, בהרי הרוקי, במדינת קולורדו שבארצות הברית.
## גאוגרפיה
גובהו של הר פאוול 4,135 מטרים מעל פני הים, והוא מתנשא לגובה של 926 מטרים מעל סביבתו.

ההר הוא ההר ה-88 בגובהו באמריקה הצפונית, ההר ה-71 בגובהו בארצות הברית וה-36 בגובהו בקולורדו. ההר ממוקם במדבר איגלז נסט (מדבר קן הנשרים), כ-13.7 קילומטרים צפונית-מזרחית מהעיירה וייל.

ההר ממוקם על קו פרשת המים המפריד בין היער הלאומי וייט ריבר, לבין היער הלאומי אראפאהו.

## היסטוריה
ההר נקרא על שם ג'ון וסלי פאוול, אשר טיפס לפסגת ההר בשנת 1868.

## ראו גם
* פסגת פאוול - הר נוסף בקולורדו על שם אותו אדם.

## לקריאה נוספת
• Mike Garratt, Bob Martin, **[https://books.google.co.il/books?id=6t7xWU5Q_zIC&pg=PA3&lpg=PA3&dq=%22Mount+Powell%22+Colorado&source=bl&ots=7tc3m0M3CV&sig=YjNEV7chD9p0orAgKfByG7M_y4M&hl=en&sa=X&ved=0ahUKEwjDk9eeiZrbAhXLESwKHR1XCXQ4ChDoAQhHMAY#v=onepage&q=%22Mount%20Powell%22%20Colorado&f=false Colorado's High Thirteeners: A Climbing and Hiking Guide]**, PP 3-4

• Randy Jacobs, Robert M. Ormes, **[https://books.google.co.il/books?id=RqIJGW5OoaIC&pg=PA143&lpg=PA143&dq=%22Mount+Powell%22+Colorado&source=bl&ots=aUPJW4qh0x&sig=Qi5_MtCQ9lp-BZhBrPQBL6lo24o&hl=en&sa=X&ved=0ahUKEwjDk9eeiZrbAhXLESwKHR1XCXQ4ChDoAQhLMAc#v=onepage&q=%22Mount%20Powell%22%20Colorado&f=false Guide to the Colorado Mountains]**, P 143

## קישורים חיצוניים
* הר פאוול באתר הסקר הגאולוגי של ארצות הברית
** פסגות הגאולוגים - פסגות הקרויות על שם אנשי הסקר הגאולוגי של קולורדו
* הר פאוול באתר peakbagger
* הר פאוול באתר summitpost
* הר פאוול באתר alltrails
* תצלומי מסלול הטיפוס על הר פאוול
* תמונות מהטיפוס על הר פאוול
* תיאורי טיפוס ותיאור מסלול הטיפוס על הר פאוול באתר 14ers.com
* 
* מזג אוויר עדכני עבור הר פאוול
** סטטיסטיקות מזג אוויר עבור הר פאוול

## הערות שוליים

פאוול, הר
קטגוריה:ערכים עם קואורדינטות
אויגן, דוכס וירטמברג (1758–1822)

**אויגן, דוכס וירטמברג** (בגרמנית: **Eugen von Württemberg**; 21 בנובמבר 1758 – 20 ביוני 1822), היה דוכס וירטמברג, ואחיו של פרידריך הראשון, מלך וירטמברג.

## ביוגרפיה
אויגן נולד ב-21 בנובמבר 1758 בשוודט על האודר, לפרידריך אויגן, שהיה מאוחר יותר דוכס וירטמברג, ולפרדריקה דורותיאה מברנדנבורג-שוודט, בתם של פרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה.

אויגן התחנך על ידי יוהאן גאורג שלוסר, גיסו של יוהאן וולפגנג פון גתה. אויגן הצטרף לצבא הפרוסי והוצב ברגימנט ההוסארים ה-4 בשלזיה. בשנת 1795 מונה אויגן למושל המבצר גלוגאו. בקרב ינה-אאורשטדט פיקד אויגן על עתודת הפרשים של הצבא הפרוסי, וב-18 באוקטובר 1806 הוכה על ידי ז'אן ברנדוט.

לאחר מכן התיישב אויגן בקרלסרוהה, ובספטמבר 1806 הביא את קרל מריה פון ובר לחצרו כקפלמייסטר. משנת 1820 היה אויגן חבר בפרלמנט של וירטמברג, על אף שלא השתתף אישית בישיבות, אלא שלח את נציגו הרוזן קרל ריישאך. ב-20 ביוני 1822 מת אויגן במיינינגן, והוא בן 64 שנים.

## משפחתו
ב-21 בינואר 1787 התחתן אויגן עם לואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לובנשטיין, ממנה נולדו לו 5 ילדים:
* אויגן, דוכס וירטמברג (1788–1857), התחתן עם מתילדה, נסיכת ולדק ופירמונט, ולאחריה התחתן עם הלנה, נסיכת הוהנלוהה-לאנגנבורג
* לואיזה, דוכסית וירטמברג (1789–1851), התחתנה עם אוגוסט, נסיך הוהנלוהה-אהרינגן
* גאורג פרדיננד, דוכס וירטמברג (1790–1795)
* היינריך, דוכס וירטמברג (1792–1797)
* פאול וילהלם, דוכס וירטמברג (1797–1860), התחתן עם מריה סופיה, נסיכת טורן וטקסיס

## אילן יוחסין

## קישורים חיצוניים

קטגוריה:דוכסי וירטמברג
קטגוריה:בית וירטמברג
קטגוריה:גרמנים שנולדו ב-1758
קטגוריה:גרמנים שנפטרו ב-1822
פסגת פאוול

**פסגת פאוול** (באנגלית: **Powell Peak**) היא הר במחוז גראנד במדינת קולורדו שבארצות הברית.

גובהה של הפסגה 4,016 מטרים מעל פני הים.
ההר מתנשא לגובה של 112 מטרים מעל סביבתו. הפסגה היא ההר ה-512 בגובהו בקולורדו.

## מקור השם

הפסגה נקראת על שם ג'ון וסלי פאוול.

## ראו גם
* הר פאוול (קולורדו) - הר נוסף בקולורדו על שם אותו אדם.

## לקריאה נוספת
• James Dziezynski, **[https://books.google.co.il/books?id=KT0Uf6MLtisC&pg=PA140&redir_esc=y#v=snippet&q=%22Powell%20Peak%22&f=false Best Summit Hikes in Colorado]**, P 140

## קישורים חיצוניים
* פסגת פאוול באתר הסקר הגאולוגי של ארצות הברית
* תצלום לוויין של פסגת פאוול
* פסגת פאוול באתר peakbagger
* פסגת פאוול באתר summitpost
* תיאורי טיפוס על פסגת פאוול באתר 14ers.com
* פסגת פאוול באתר climb13ers.com
* תחזית מזג אוויר לפסגת פאוול לפי גבהים
** סטטיסטיקות מזג אוויר עבור פסגת פאוול

## הערות שוליים

פאוול, פסגה
מאוריציו קטלאן

**מאוריציו קַטֶלאָן** (באיטלקית: **Maurizio Cattelan**; 21 בספטמבר 1960) הוא אמן פלסטי איטלקי, הפועל באיטליה ובארצות הברית.
הוא נודע, בין השאר, בפסליו הסטיריים, כמו "השעה התשיעית" (La Nona Ora) (1999) שבה הציג את דמותו של האפיפיור באותה תקופה, יוחנן פאולוס השני, כשהוא מופל ארצה על ידי מטאוריט, "הוא" (2001) שבו הראה תלמיד מתפלל שפניו מקרוב נראים כפניו של היטלר, ו"האהבה נשארת לנצח" (1997).
מאוריציו קטלן יצר את יצירות האמנות החשובות ביותר שלו ב-Viale Bligny 42 במילאנו, שם הוא התגורר במשך שנים רבות.

## ביוגרפיה
קטלאן, יליד פדובה, התחיל את הקריירה האמנותית ב-שנות ה-1980 בעיר פורלי בשיתוף פעולה עם אמנים מקומיים. השתתף לראשונה בתערוכה בשנת 1991 בגלריה לאמנות מודרנית בבולוניה עם היצירה "Stadium" -שולחן כדורגל ארוך מאוד כשמשני צדיו שתי שורות שחקנים - הלבנים - שחקני המילואים של קבוצת A.C.Cesena מול שחורים - פועלים סנגלים שעבדו באזור ונטו.

יצירותיו משלבות פיסול עם מיצג, אך לעיתים קרובות כוללות אירועים מסוג "הפנינג", פעולות פרובוקטיביות, קטעי תיאטרון, מילות הסברה על שלטים המלווים יצירות אמנות שלו או של אחרים, מאמרים ראשיים ללא מקור.

יחד עם פאולה מנפרין ודומיניק גונסאלס-פרסטר הוציא לאור את כתב העת Permanent Food
ויחד עם ג'וני ועלי סאבטוניק - את כתב העת "צ'ארלי" (Charley). לפעמים עבד עם המגזין לאמנות עכשווית Flash Art. בספטמבר 2010 יחד עם הצלם פיירפאולו פרארי הקים את הפרויקט "Toilet Paper".

יצירתו "אמריקה" משנת 2016, מציגה אסלה עשויה מזהב. ב-2017 סירב מוזיאון סולומון ר. גוגנהיים לבקשת הבית הלבן להציג את היצירה נוף מושלג שצייר ואן גוך באגף מגורי הנשיא, והציע את אמריקה כחלופה. היצירה נגנבה מארמון בלנהיים, שבו הוצגה בהשאלה ממוזיאון גוגנהיים.

ב-2019, לאחר כמעט 15 שנים שבהם הפסיק את פעילותו, הציג את היצירה "Comedian" שהורכבה מבננה שהדביק לקיר התצוגה בסרט דביק. 2 גרסאות של היצירה נמכרו ב-120,000 דולר.
היצירה עוררה סערה ושאלה בגבולות האומנות.
קטלאן מחלק את זמנו בעיקר בין מילאנו לניו יורק.

## קישורים חיצוניים
[200px|ממוזער|שמאל|"הוא" - פסל אדם מתפלל בעל דמותו של [היטלר, כשהוצג ב-2013 במתחם שרידי גטו ורשה]]

* 
* 
* 

## הערות שוליים

קטגוריה:אמנים איטלקים
קטגוריה:אמני מיצג
קטגוריה:פסלים איטלקים במאה ה-20
קטגוריה:פסלים איטלקים במאה ה-21
קטגוריה:איטלקים שנולדו ב-1960
הר פאוול (יוטה)

**הר פאוול** (באנגלית: **Mount Powell**) הוא הר בהרי יואינטה שבצפון מזרח מדינת יוטה שבארצות הברית.

גובהו של ההר 4,005 מטרים מעל פני הים, והוא מתנשא לגובה של 256 מטרים מעל סביבתו.

ההר הוא ההר ה-13 בגובהו במדינת יוטה. 

ההר נמצא בשטח שמורת הטבע הי יואינטאס, ובשטח היער הלאומי אשלי.

## מקור השם
ההר נקרא על שם ג'ון וסלי פאוול, מנהל הסקר הגאולוגי של ארצות הברית, שהיה הראשון שחקר וסקר אזור זה בשנת 1968.

## לקריאה נוספת
• Steve Mann, Rhett Olson, **[https://books.google.co.il/books?id=6nLMrnEKB4sC&pg=PA39&lpg=PA39&dq=%22Mount+Powell%22+Utah&source=bl&ots=6BQ-W8JDLA&sig=uR34EQGtxPhPnf6sZ0q8NtZU4aE&hl=en&sa=X&ved=0ahUKEwjJq_P-gJrbAhVQr6QKHTO2AFE4FBDoAQgmMAE#v=onepage&q=%22Mount%20Powell%22%20Utah&f=false 100 Hikes in Utah]**, P 39

• William T. Parry, **[https://books.google.co.il/books?id=_PPBCwAAQBAJ&pg=PT160&lpg=PT160&dq=%22Mount+Powell%22+Utah&source=bl&ots=EmAYLFa6qI&sig=bn5zHYzAaJRUAr_HUFGld49PuuI&hl=en&sa=X&ved=0ahUKEwjJq_P-gJrbAhVQr6QKHTO2AFE4FBDoAQgqMAI#v=onepage&q=%22Mount%20Powell%22%20Utah&f=false Geology of Utah's Mountains, Peaks, and Plateaus]**

## קישורים חיצוניים
* הר פאוול באתר הסקר הגאולוגי של ארצות הברית
* הר פאוול באתר peakbagger
* הר פאוול באתר summitpost
* תמונה של הר פאוול

## הערות שוליים

פאוול
קטגוריה:ערכים עם קואורדינטות
יחסי אינדונזיה–לבנון

**יחסי אינדונזיה–לבנון** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[לבנון|הרפובליקה הלבנונית]]**.

## היסטוריה
היחסים בין המדינות כוננו מיד לאחר שלבנון הכירה בעצמאות אינדונזיה, ב-29 ביולי 1947. היחסים הרשמיים בין המדינות כוננו ב-1950. באותה השנה, ממשלת אינדונזיה הקימה את שגרירותה בביירות, אך היא נסגרה בשנת 1976 בשל מלחמת האזרחים הלבנונית. ב-1995, לבנון הקימה את שגרירותה בג'קרטה. ב-1996, אינדונזיה הקימה את שגרירותה מחדש יחד עם קונסוליה כללית בטריפולי.

## יחסים כלכליים

* בשנת 2016, שווי הסחורה שיוצאה מאינדונזיה ללבנון הייתה 109 מיליון דולר אמריקאי והיא כללה מכוניות, עץ לבוד, מרגרינה, שמן דקלים ועוד. באותה שנה, שווי הסחורה שיוצאה מלבנון לאינדונזיה הייתה 1.64 מיליון דולר אמריקאי והיא כללה בעיקר חוברות.
* בשנת 2014, שווי הסחורה שיוצאה מאינדונזיה ללבנון הייתה 99.1 מיליון דולר אמריקאי והיא כללה מכוניות, ערכות קפה ותה, שמן דקלים ועוד. באותה שנה, שווי הסחורה שיוצאה מלבנון לאינדונזיה הייתה 3.81 מיליון דולר אמריקאי והיא כללה נייר ממוחזר, חוברות ועוד.

## ייצוג

* לבנון מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בלבנון על ידי קונסוליה כללית בטריפולי ועל ידי שגרירות בביירות, בירת לבנון.

## הערות שוליים

קטגוריה:ערכים ללא קטגוריות פיזיות - יחסי חוץ
רוברט וילקי

**רוברט ליאון וילקי** (באנגלית: **Robert Leon Wilkie**; נולד ב-2 באוגוסט 1962) הוא עורך דין ואיש ממשל אמריקאי, שכיהן כמזכיר לענייני חיילים משוחררים של ארצות הברית. קודם לכן, כיהן כעוזרו של מזכיר ההגנה לענייני משאבי אנוש ומוכנות, יועץ המשפטי הראשי של מזכיר ההגנה ועוזר מזכיר ההגנה למשאבי אנוש. קצין מודיעין (במיל') בצי ארצות הברית.

## ביוגרפיה
### שנותיו הראשונות והשכלתו
וילקי נולד בפרנקפורט שבגרמניה, למד בית ספר יסודי פרטי במחוז וילטשייר באנגליה, ובבית ספר תיכון בארצות הברית. הוא בנו של קצין ארטילריה בצבא ארצות הברית בדרגת לוטננט קולונל. וילקי גדל בבסיס הצבאי פורט בראג בקרוליינה הצפונית. וילקי קיבל תואר ראשון מאוניברסיטת וייק פורסט בקרוליינה הצפונית, ותואר במשפטים (ׂJD) מאוניברסיטת לויולה שבלואיזיאנה, ובנוסף השלים תואר שני במשפט בינלאומי והשוואתי (LLM) מאוניברסיטת ג'ורג'טאון.

### הקריירה המקצועית
רוברט וילקי החל את הקריירה המקצועית שלו בקונגרס, כיועץ לסנאטור השמרן ג'סי הלמס, ולאחר מכן כיועץ משפטי לאחד מחברי הקונגרס. עבד גם בשתי ועדות של בית הנבחרים (ועדת יחסי החוץ וועדת לענייני אירופה). בשנת 1997 החל לייעץ למנהיג ברוב בסנאט, טרנט לוט, בענייני ביטחון גלובלי.

לאחר מכן, היה יועץ מיוחד נשיא לענייני ביטחון לאומי, ויועץ מדיניות לקונדוליזה רייס ולסטיבן הדלי (שניהם היו היועצים לביטחון לאומי). בעבודתו שם פיתח תכנון אסטרטגי ליישום כמה מתוכניות הממשל (ברית מוסקבה, והתרחבות נאט"ו, למשל).

ב-20 ביוני 2006 מינה אותו הנשיא ג'ורג' ווקר בוש לתפקיד היועץ המשפטי למזכיר ההגנה, ומינוי אושר בסנאט ב-30 בספטמבר אותה שנה. בכהונתו בתפקיד, חיבר וילקי תזכיר ובו הנחיות שקבעו שהעדות בקונגרס של אנשי מחלקת ההגנה תהיה מותרת רק לבעלי תפקידים שמונו בידי הנשיא ולקצינים בכירים. הנחיות אלו עוררו ביקורת, בהיותן מקשות על חקירה יסודית של מלחמת עיראק, ונטען כי לפנטגון לא הייתה הסמכות להוציא הנחיות כאלה.

אחרי כמה שנים, החל לשמש יועץ בכיר לסנאטור טום טיליס מקרוליינה הצפונית.

ב-25 ביולי 2017, מינה אותו הנשיא דונלד טראמפ לתפקיד עוזר מזכיר ההגנה לענייני משאבי אנוש ומוכנות, ולכן עזב את משרדו של הסנאטור טיליס. הוא נכנס לתפקידו זה ב-30 בנובמבר באותה שנה. לאחר פיטורי דייוויד שולקין מתפקיד המזכיר לענייני חיילים משוחררים, הודיע הנשיא שווילקי ישמש כמזכיר בפועל. לאחר שמועמד הנשיא למזכיר קבוע, רופאו האישי רוני ג'קסון, הסיר מועמדותו, הודיע טראמפ ב-18 במאי 2018 שווילקי הוא מועמדו החדש לתפקיד זה. ב-23 ביולי באותה שנה, אושר מינויו לתפקיד זה, ברוב של 9–86. ב-30 ביולי הושבע לתפקיד והחל את כהונתו.

## קישורים חיצוניים

## הערות שוליים

קטגוריה:סגל מחלקת ההגנה של ארצות הברית
קטגוריה:חברי הקבינט של ארצות הברית בממשל דונלד טראמפ הראשון
קטגוריה:מזכירים לענייני חיילים משוחררים של ארצות הברית
קטגוריה:בוגרי אוניברסיטת וייק פורסט
קטגוריה:בוגרי אוניברסיטת לויולה ניו אורלינס
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1962
איליה גורביץ'

**איליה גורביץ**' (באנגלית: **Ilya Gurevich**; נולד ב-8 בפברואר 1972, קייב, ברית המועצות (כיום אוקראינה)) הוא שחמטאי יהודי-אוקראיני-אמריקאי בדרגת רב-אמן.

## ביוגרפיה
איליה גורביץ' נולד בקייב. בסוף שנות ה-70 של המאה ה-20 היגרה משפחתו לארצות הברית. בשנת 1983 הוא זכה באליפות ארצות הברית בשחמט לתלמידי בתי הספר.  בשנת 1984, בגיל 12, הוא ניצח באליפות העולם לצעירים עד גיל 14. בגיל 18 הוא ניצח באליפות העולם לנוער (והקדים את אלכסיי שירוב, שסיים במקום השני).

בשנת 1992 בתחרות ברינו גורביץ' סיים במקום השני אחרי גרגורי קיידנוב ובשיקגו הוא סיים במקום השני אחרי רומן ג'ינג'יחאשווילי.

בשנת 1985 הוענקה לגורביץ' דרגת רב-אמן.

בשנת 1993 בתחרות בבוסטון הוא סיים במקום ה-5 (ניצח ג'ואל בנג'מין). בשנת 1999 בתחרות לזכר ברונשטיין הוא זכה במקום השני.

הוא הפסיק להשתתף בתחרויות ועבר לעבוד בבורסה לניירות ערך.

## קישורים חיצוניים

קטגוריה:שחמטאים יהודים אמריקאים
קטגוריה:יהודים שהיגרו מברית המועצות לארצות הברית
קטגוריה:רבי-אמנים אמריקאים
קטגוריה:אלופי עולם לנערים בשחמט
קטגוריה:אמריקאים שנולדו ב-1972
מתילדה, נסיכת ולדק ופירמונט

**מתילדה, נסיכת ולדק ופירמונט** (; 10 באפריל 1801 - 13 באפריל 1825), הייתה בתו של גאורג הראשון, נסיך ולדק ופירמונט ואשתו של אויגן, דוכס וירטמברג.

## ביוגרפיה
מתילדה נולדה ב-10 באפריל 1801 ברהודן לגאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג.

ב-21 בינואר 1817 התחתנה מתילדה עם אויגן, דוכס וירטמברג, ממנו נולדו לה 3 ילדים. ב-13 באפריל 1825 מתה מתילדה בבאד קרלסרוהה, בעת לידת בנה וילהלם אלכסנדר, ולאחר מותה התחתן בעלה עם הלנה, נסיכת הוהנלוהה-לאנגנבורג.

## משפחתה
ב-21 בינואר 1817 התחתנה מתילדה עם אויגן, דוכס וירטמברג, ממנו נולדו לה 3 ילדים:
* מריה, דוכסית וירטמברג (1818–1888), התחתנה עם קרל השני, רוזן הסן-פיליפסטאל
* אויגן, דוכס וירטמברג (1820–1875), התחתן עם מתילדה, נסיכת שאומבורג-ליפה
* וילהלם אלכסנדר, דוכס וירטמברג (1825)

## אילן יוחסין

## קישורים חיצוניים

* מתילדה, נסיכת ולדק ופירמונט 

קטגוריה:נסיכות גרמניות
קטגוריה:גרמניות שנולדו ב-1801
קטגוריה:גרמנים שנולדו ב-1801
קטגוריה:נפטרות ב-1825
גנאדי גינזבורג

**גנאדי גינזבורג** (ברוסית: **Геннадий Гинзбург**; נולד ב-11 באוגוסט 1971) הוא שחמטאי סובייטי-יהודי-אוקראיני-גרמני  בדרגת רב-אמן.

## ביוגרפיה
גנאדי גינזבורג נולד באלצ'בסק (ברית המועצות, כיום באוקראינה) ולמד שחמט בבית הספר לשחמט אצל גנאדי קוזמין.

השתתף בשנת 1990 באליפות אוקראינה הסובייטית בשחמט וסיים במקום ה-8 (ניצח מיכאיל ברודסקי). בשנת 1992 סיים במקום השני.

בשנת 1994 הוענקה לגינזבורג דרגת אמן בינלאומי ובשנת 1995 הוא היגר לגרמניה.

בשנת 2004 הוא חלק מקום 2–4 עם דמיטרי בונצמן בתחרות שנערכה בגריסהיים שבגרמניה.

בהיותו בגרמניה הוא השתתף בהצלחה במספר תחרויות בינלאומיות. בשנת 2006 הוענקה לגינזבורג דרגת רב-אמן.

באליפות גרמניה למועדונים הוא משחק עבור מועדון SV 1920 Hofheim לצד ולדימיר גורביץ'.

בשנת 2013 הוא השתתף במשחקי המכביה התשע-עשרה וסיים במקום החמישי. ב-2017, במשחקי המכביה העשרים הוא הגיע למקום ה-7.

## קישורים חיצוניים

קטגוריה:שחמטאים יהודים אוקראינים
קטגוריה:שחמטאים יהודים גרמנים
קטגוריה:רבי-אמנים אוקראינים
קטגוריה:רבי-אמנים גרמנים
קטגוריה:מהגרים מאוקראינה לגרמניה
קטגוריה:סובייטים שנולדו ב-1971
קטגוריה:אוקראינים שנולדו ב-1971
קטגוריה:גרמנים שנולדו ב-1971
עונת 1992 בליגת המשנה הרוסית בכדורגל

**עונת 1992 בליגה הראשונה של ליגת הכדורגל המקצוענית** הייתה עונת הבכורה של ליגת המשנה הרוסית בכדורגל. בעונת 1992, הליגה הייתה מחולקת לשלושה אזורים, כאשר מנצחת כל אזור מעפילה לליגת העל.

ליגת המשנה הרוסית נקראה אז בשם **הליגה הראשונה של ליגת הכדורגל המקצוענית** (ברוסית: Первая Лига ПФЛ).

העונה הייתה העונה הראשונה של ליגת המשנה הרוסית בכדורגל, שנוסדה במקום ליגת המשנה הסובייטית. בליגה נטלו חלק הקבוצות המקצועניות של רוסיה הסובייטית, שהגיעו למקומות הגבוהים ביותר בליגה הסובייטית השנייה.

העונה נפתחה ב-25 באפריל 1992 והסתיימה ב-1 בנובמבר אותה שנה.

שלוש הקבוצות שזכו באליפות האזורים והעפילו לליגה הבכירה היו לוצ'-אנרגיה ולדיווסטוק, ז'מצ'וז'ינה סוצ'י וקאמאז נברז'ניה צ'לני, ששיחקו בליגה הבכירה בעונת 1993.

## קבוצות משתתפות

## טבלות הליגה
### מערב

### מרכז

### מזרח

## הקבוצות הזוכות

## קישורים חיצוניים
* סטטיסטיקה, באתר KLISF
* אזור "מערב", באתר sportbox.ru
* אזור "מרכז", באתר sportbox.ru
* אזור "מזרח", באתר sportbox.ru

## הערות שוליים

1992
קטגוריה:תחרויות כדורגל ב-1992
ניק מוחמד

**ניקולס "ניק" ג'ורג' מוחמד** (באנגלית: **Nicholas George Mohammed**; נולד ב-4 באוקטובר 1980) הוא קומיקאי ושחקן אנגלי, המוכר בעיקר בשל תפקידו בתור ניית'ן שלי בסדרה "טד לאסו"; עבורו היה מועמד לשני פרסי אמי לשחקן המשנה הטוב ביותר בסדרה קומית.

## ביוגרפיה
מוחמד נולד בעיר לידס שבאנגליה. הוא התחנך בבית הספר התיכון אבי גריינג'. הוא דחה הצעה ללמוד באוניברסיטת קיימברידג', ובחר ללמוד בסנט איידן קולג' של אוניברסיטת דרהאם. שם ניגן בכינור בתזמורת האוניברסיטה. פעמיים נבחן לתיאטרון דרהאם רביו אבל נכשל, ובמקום זה השתתף בחוג הקומדיה המקומי. אחרי שסיים תואר ראשון בהצטיינות בגאופיזיקה, המשיך ללימודי דוקטורט בסייסמולוגיה במגדלן קולג' בקיימברידג', והייתה לו משרה בחברת נפט. 

ההתעניינות שלו בתחום הקומדיה הניעה אותו לעשות אודישן לפוטלייטס, אותו עבר בהצלחה. בעקבות הופעה בפסטיבל הפרינג' של אדינבורו פנה אליו מפיק של ה-BBC. לאחר מכן עזב את קיימברידג' בלי לסיים את הדוקטורט כדי לקדם את הקריירה שלו כקומיקאי.

## קרירה
בשנת 2009 מוחמד השתתף בעונה השנייה של הסדרה "Reggie Perrin" של ערוץ BBC One, והגיש את הסדרה הקומית "The King Is Dead" של ערוץ BBC Three לצדם של סיימון בירד וקייטי ויקס. הוא שיחק בתפקידי אורח בסדרות "Pete & Dud: The Lost Sketches", "מירנדה", "How Not to Live Your Life", ו-"Life's Too Short". עוד הופיע בפרק בתוכנית הרדיו הקומית מוזיקלית "Alex Horne Presents The Horne Section" של רדיו 4. בשנת 2024 השתתף גם בעונה 17 של taskmaster, סדרה בערוץ 4, שאלכס הורן יצר. 

בהמשך להצלחת תוכנית הרדיו הראשונה שלו "Quarters" ששודרה ברדיו 4 של ה-BBC, שודרה תוכנית שנייה בשם "Nick Mohammed in Bits" וזכתה לשבחי הביקורת.

מוחמד היה בצוות השחקנים של תוכנית המערכונים "Sorry, I've Got No Head" של ערוץ CBBC שהייתה מועמדת לפרס באפט"א. בשנת 2010 הופיע עם אנג'לוס אפיתמיו (Angelos Epithemiou) בסיור הופעות לאומי.

הוא שיחק בתפקיד משנה בכל שלוש העונות של הסדרה הקומית "דריפטרס".

מוחמד פיתח את התוכנית "The Making of Mr. Swallow" עבור ה-BBC, והוא כתב וכיכב בדרמה הקומית "Magic" עבור ערוץ 4. עוד הופיע בתפקיד מיסטר לאב בסדרה "Hank Zipzer" של ערוץ CBBC. הוא הופיע בפרק האחרון בעונה הראשונה של הסדרה הקומית "דוד שלו" ואחר כך הופיע בשישה פרקים של הסדרה.

ב-2015 הצטרף מוחמד לצוות שחקני קומדיית המצבים של רשת ITV "החבר'ה מהלשכה".

מוחמד כתב וכיכב בשתי עונות של הקומדיה "Detective Sergeant Nick Mohammed", שמתרחשת בתחנת משטרה, עבור רדיו 4 של ה-BBC. ב-2018 דיבב מוחמד את הדמות של חזרזיר בסרט הקולנוע "כריסטופר רובין" בהפקת סרטי וולט דיסני.

בשנת 2020 יצר, כתב וכיכב בסדרת הטלוויזיה הקומית "סוכן חשאי" לרשת Sky One לצידו של דייוויד שווימר. החל מאותה שנה הוא משחק את עוזר המאמן ניית'ן שלי בקומדיית המצבים "טד לאסו".

## פילמוגרפיה

## קישורים חיצוניים

* ניק מוחמד באתר Spotlight

## הערות שוליים

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:מוסלמים בריטים
קטגוריה:אישים ממוצא טרינידדי
קטגוריה:בוגרי אוניברסיטת דרהאם
קטגוריה:אנגלים שנולדו ב-1980
מחפשת בעל על ארבע

**מחפשת בעל על ארבע** הוא סרט קומדיה רומנטית משנת 1993 בבימויו של שמעון אזולאי, עם יהודה בארקן ואיילת קורץ בתפקידים הראשיים.

העלילה היא על קשר רומנטי שמתפתח הודות לכלבי פודל של שני בני זוג.

## הפקה
הפקת הסרט החלה במאי 1993. התסריט נכתב על ידי חגית מאור וירון זליג לפי סיפור של יהודה בארקן שגם הפיק את הסרט בעזרת כספים שגייס ממשקיעים פרטיים. זה היה סרטו הראשון של שמעון אזולאי כבמאי.

הסרט צולם בחודשים ספטמבר-אוקטובר 1993 באולפני ג.ג נווה אילן.

הסרט נחל כישלון קופתי צורב, והביא את המפיק יהודה בארקן לידי הכרזה על פשיטת רגל.

## תקציר העלילה
מיקי (יהודה ברקן) הוא רווק בעל מוסך ליד תחנת הרכבת בבנימינה. ביחד עם חבריו, פליקס (אריה מוסקונה) ובוהדנה (יגאל עדיקא) הם נוהגים "לעקוץ" לקוחות שלא מבינים דבר ברכב.

הם מתבוננים בצוות המצלם סרטון פרסומת בתחנה. מנהל חברת הפרסום הוא אילן ורדי (פולי רשף) ומנהלת ההפקה היא דניאלה (איילת קורץ). אילן ודניאלה מנהלים רומן שאילן מסתיר מאשתו (רובי פורת-שובל). הרכב של אילן מתקלקל, מיקי וחבריו עוקצים אותו וגובים ממנו סכום מופרז. דניאלה רואה ומבינה את הרמאות, אך לא אומרת דבר כי היא בסכסוך עם אילן, שבינתיים לא רוצה להתגרש.

מיקי גר בחווה עם סוסים ומארח בחוותו את שלומית לה הוא קורא שלויימה (אילור הרפז), ביתו של חבר ילדות שלו שבאה לישראל להתגייס לצה"ל.

דניאלה היא גרושה ומתגוררת לבד עם כלבת הפודל בשם אלכסיס. וטרינר (יהודה אפרוני) ממליץ לה למצוא שידוך מתאים לכלבה.

היא מפרסמת בעיתון מודעה - מחפשת בעל על ארבע לכלבתה. היא מוצפת בפונים, אך דוחה את כולם וביניהם עורך הדין גביזון (גד קינר) שמתעקש לערוך חוזה משפטי מחייב.

מיקי מגיע אליה עם כלב הפודל שלו בוגי ומתקבל מיד. הכלבים מסתדרים ביניהם ובין מיקי ודניאלה מתפתח רומן אהבה למגינת ליבו של אילן. מיקי נשכר להופיע בסרט פרסומת של חברה יפנית. במסיבה לרגל סיום הצילומים הוא רואה את דניאלה ואילן מתווכחים והוא חושב שהם מתגפפים. הוא נעלב וחוזר לביתו עם כלבו בוגי.

הוא לא עונה לצלצולי הטלפון של דניאלה שמחליטה לקבל את הצעת היפנים להסריט בחו"ל. לבסוף הכלב בוגי בורח ממנו כדי לפגוש באהובתו אלכסיס.

אילן מבקש ממנהל מחלקת התברואה שטיגליץ (מוסקו אלקלעי) לתפוס את כלבתה של דניאלה כדי שלא תוכל לעזוב את הארץ. שטיגליץ שולח את פקחיו לביתה של דניאלה, אך הכלבים מתגברים עליהם בתחבולות שונות.

מיקי מבין שהכלב שלו ברח לדניאלה. הוא מגיע לביתה ומוצא מכתב שהשאירה לו, ובו היא כותבת שהיא אוהבת אותו, ושהיא הפסיקה את הקשר עם אילן.

מיקי ממהר לנמל חיפה. דניאלה וכלבתה כבר על הספינה העומדת להפליג. הכלבה בורחת ממנה כדי לפגוש את הכלב בוגי כלבו של מיקי. מיקי עולה על מנוף המביא אותו לתוך האוניה, והוא מציע לדניאלה להצטרף אליו. היא נענית והמנוף שולף אותם למטה, לקול מחיאות הכפיים של הנוסעים ושני הכלבים.

## שחקנים

## קישורים חיצוניים

* 
## הערות שוליים

קטגוריה:סרטי 1993
קטגוריה:סרטי קומדיה רומנטית ישראליים
קטגוריה:סרטי יהודה בארקן
קטגוריה:סרטים ישראליים משנת 1993
קטגוריה:סרטים שהיו כישלון קופתי
התאחדות ליגת הכדורגל המקצוענית

**ליגת הכדורגל המקצוענית** (ברוסית: **Профессиона́льная футбо́льная ли́га**) היה ארגון האחראי לניהול הליגה השלישית בחשיבותה ברוסיה, הליגה השנייה בכדורגל משנת 1992 ועד 2021.

הארגון הוקם בשנת 1992 בשיתוף עם התאחדות הכדורגל הרוסית, לאחר הקמת אליפות רוסיה וגביע רוסיה. הגוף היה מרכז את פעילותן של כל ליגות הכדורגל המקצועניות ברוסיה עד 2001, אז הוקם ארגון הפרמייר ליג הרוסי בכדורגל לניהול ליגת העל. ב-2011 מהארגון נושל גם ניהול ליגת המשנה הרוסית בכדורגל ומאז 2013 הארגון מנהל רק את הליגה השנייה, הנקראת ליגת הכדורגל המקצוענית של רוסיה.

יחד עם ארגון הפרמייר ליג הרוסי בכדורגל (РФПЛ) ליגת הכדורגל המקצוענית חברה בהתאחדות ליגות הכדורגל המקצועניות של אירופה (Association of European Professional Football Leagues — EPFL).

נשיא הליגה, מאז ינואר 2013, היה אנדריי סוקולוב. ביוני 2021 נערכה רפורמה בליגות המשניות ברוסיה וניהול הליגה השלישית עבר לידי ליגת הכדורגל הלאומית.
## קישורים חיצוניים

* 

## הערות שוליים

קטגוריה:רוסיה: כדורגל